arnastofnun/IGC-2024 huggingface dataset:
S-1212/2007

Mál þetta, sem var dómtekið 21. þ.m., er höfðað með ákæru lögreglustjórans á höfuðborgarsvæðinu, útgefinni 19. desember 2007, á hendur V-kk-þgf J-kk-þgf V-kk-þgf, kt. 000000-0000, Lágabergi 5 í Reykjavík.

Ákærða er gefið að sök brot gegn 1. mgr. sbr. 3. mgr. 45. gr. og 1. mgr. 48. gr. umferðarlaga nr. 50/1987 með því að hafa ekið bifreiðinni PD-320, aðfaranótt laugardagsins 11. ágúst 2007, undir áhrifum áfengis og sviptur ökurétti um Borgarholtsbraut að Hafnarfjarðarvegi í Hafnarfirði þar sem lögreglan stöðvaði aksturinn.

Þess er krafist að ákærði verði dæmdur til refsingar og sviptingar ökuréttar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í málinu. Telst sannað með þeirri játningu, sem er í samræmi við framlögð sakargögn, að ákærði hafi aðfaranótt laugardagsins 11. ágúst 2007 ekið bifreiðinni PD-320 undir áhrifum áfengis og sviptur ökurétti þá leið sem í ákæru greinir. Er brot ákærða réttilega heimfært til refsiákvæða í ákæru, en áfengismagn í blóðsýni sem tekið var úr ákærða skömmu eftir að akstri hans í umrætt sinn lauk reyndist vera 1,59 0/00.

II.

Ákærði hefur unnið sér til refsingar samkvæmt 1. mgr. 100. gr. umferðarlaga nr. 50/1987.

Frá árinu 1999 hefur ákærði írekað gerst sekur um ölvunarakstur og akstur bifreiðar sviptur ökurétti. Honum var fyrst gerð fangelsisrefsing fyrir að aka bifreið undir áhrifum áfengis 9. janúar 2001 og fyrir sviptingarakstur 24. október sama ár, en hann var þá jafnframt sakfelldur fyrir ölvunarakstur. Hann var að nýju fundinn sekur um slík brot með dómi 14. september 2004 og gert að sæta fangelsi í fjóra mánuði. Þá var ákærði dæmdur í tveggja mánaða fangelsi 1. febrúar 2005 fyrir að aka bifreið sviptur ökurétti og í sex mánaða fangelsi með dómi 20. ágúst 2007 fyrir ölvunarakstur og akstur sviptur ökurétti.

Að sakaferli ákærða virtum, sbr. 5. töluliður 1. mgr. 70. gr. almennra hegningarlaga nr. 19/1940, og með hliðsjón af 78. gr. sömu laga þykir refsing hans hæfilega ákveðin fangelsi í þrjá mánuði.

Ákærði hefur verið sviptur ökurétti ævilangt frá 9. janúar 2001. Er sú svipting áréttuð enn á ný með dómi þessum.

Ákærði verður dæmdur til að greiða allan sakarkostnað málsins samkvæmt yfirliti sækjanda um hann.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, V-kk-nf J-kk-nf V-kk-nf, sæti fangelsi í þrjá mánuði.

Ákærði er sviptur ökurétti ævilangt.

Ákærði greiði 25.787 krónur í málskostnað.

Þ-kk-nf I-kk-nf N-kk-nf

Rétt endurrit staðfestir.

Héraðsdómur Reykjaness 23.01.2008.
S-1218/2007

Þetta mál, sem var dómtekið 5. mars sl., er höfðað með ákæru lögreglustjórans á Suðurnesjum, útgefinni 19. desember sl., á hendur M, S-götu, R-kaupstað, „fyrir líkamsárás, með því að hafa, laugardaginn 29. september 2007, að S-götu, R-kaupstað, gripið í K, fyrrverandi eiginkonu sína, og hent henni á eldhúsinnréttingu, tekið í upphandlegg hennar og tekið hana taki framan á hálsinn með þeim afleiðingum að K hlaut mar í upphandlegg hægri handar og meiðsli á hægri ökkla.

Telst háttsemi ákærða varða við 1. mgr. 217. gr. almennra hegningarlaga nr. 19/1940, sbr. lög nr. 20/1981.“

Í ákæru er þess krafist að ákærði verði dæmdur til refsingar.

Málið er dæmt samkvæmt 125. gr. laga um meðferð opinberra mála nr. 19/1991. Ákærði hefur skýlaust viðurkennt að hafa gerst sekur um þá háttsemi sem honum er gefin að sök í ákæru. Telst sannað með þeirri játningu og framkomnum sakargögnum að hann hafi gerst sekur um það brot sem tilgreint er í ákæru og er þar rétt fært til refsiákvæða.

Ákærði hefur ekki áður gerst sekur um refsiverðan verknað. Þegar litið er til gagna málsins þykir við ákvörðun refsingar ákærða verða að hafa hliðsjón af 3. mgr. 70. gr. almennra hegningarlaga. Í því ákvæði segir að „hafi verknaður beinst að karli, konu eða barni sem eru nákomin geranda, og tengsl þeirra þykja hafa aukið á grófleika verknaðarins, skuli að jafnaði taka það til greina til þyngingar refsingunni.“

Í gögnum málsins kemur fram að ákærði hafi brotið gegn fyrrverandi eiginkonu sinni á heimili hennar þar sem hann var enn skráður til lögheimilis og var oft gestkomandi. Ennfremur kemur fram að tvö börn hafi orðið vitni að hegðun hans og að brotaþoli og börnin hafi fyllst svo mikilli hræðslu og skelfingu við framgang ákærða í íbúðinni að þau hafi læst sig inni í herbergi og hringt á lögregluna þaðan.

Að mati dómsins juku þessar aðstæður mjög á grófleika brots ákærða. Hann virðist halda miklum tengslum við fyrrverandi eiginkonu sína og barn þeirra. Verður að telja að svo nákominn aðili, sem fyrrverandi eiginkona ákærða er honum, hafi síður mátt eiga von á slíkri líkamsárás. Að teknu tilliti til þessara aðstæðna þykir refsing hæfilega ákveðin fangelsi í tvo mánuði.

Þar sem ákærði hefur ekki áður gerst sekur um refsiverðan verknað þykir rétt að fresta fullnustu refsingarinnar og skal hún falla niður að liðnum tveimur árum talið frá uppkvaðningu þessa dóms haldi ákærði almennt skilorð 57. gr. almennra hegningarlaga nr. 19/1940.

Ekki fæst séð að neinn sakarkostnað hafi leitt af rannsókn málsins.

I-kvk-nf L-kvk-nf, settur héraðsdómari, kveður upp þennan dóm.

D ó m s o r ð :

Ákærði, M, sæti fangelsi í tvo mánuði. Fresta skal fullnustu refsingarinnar og skal hún falla niður að liðnum tveimur árum frá dómsuppsögu, haldi ákærði almennt skilorð 57. gr. almennra hegningarlaga nr. 19/1940.

I-kvk-nf L-kvk-nf
S-1232/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. nóvember 2008 á hendur H-x-x S-x-x S-x-x, kt. [...], Gauksási 17, Hafnarfirði, fyrir þjófnað, með því að hafa þriðjudaginn 2. september 2008, í verslun vínbúðarinnar ÁTVR, Fjarðargötu 13-15, Hafnarfirði, stolið flösku af Smirnoff vodka að verðmæti 3.250 krónur.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu Vínbúðarinnar ÁTVR, er þess krafist að ákærða verði gert að greiða skaðabætur, að fjárhæð 3.250 krónur, ásamt vöxtum samkvæmt 8. gr. laga nr. 38/2001, um vexti og verðtryggingu, frá 2. september 2008, en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Ákærði krefst vægustu refsingar er lög leyfa. Ákærði fellst á að greiða Vínbúðinni ÁTVR 3.250 krónur í skaðabætur ásamt vöxtum.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1960. Í sakavottorði ákærða kemur fram að hann gekkst undir greiðslu sektar með lögreglustjórasátt hinn 14. maí 2008 vegna þjófnaðar. Samkvæmt 256. gr. almennra hegningarlaga nr. 19/1940 er ekki heimilt að færa refsingu ákærða vegna brots sem hann er nú sakfelldur fyrir niður í sektir og hefur fyrra þjófnaðarbrot ákærða ítrekunaráhrif vegna brots hans nú, sbr. 71. gr. og 255. gr. almennra hegningarlaga. Að þessu virtu þykir refsing ákærða hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur samþykkt skaðabótakröfu sem gerð er í ákæru. Samkvæmt því ber honum að greiða umkrafðar skaðabætur, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-x-x S-x-x S-x-x, sæti fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði Vínbúðinni ÁTVR 3.250 krónur ásamt vöxtum samkvæmt 1. mgr. 8. gr. laga nr. 38/2001, um vexti og verðtryggingu, frá 2. september 2008 til 4. október 2008, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

S-kvk-nf B-kvk-nf
S-1274/2008

Mál þetta, sem dómtekið var í gær, er höfðað með ákæru lögreglustjórans á Suðurnesjum, útgefinni 21. nóvember 2008, á hendur A-kk-þgf I-kk-þgf A-kk-þgf, kt. 000000-0000, Óðinsgötu 4, Reykjavík “fyrir brot gegn lögum um ávana- og fíkniefni, með því að hafa sunnudaginn 29. júní 2008, flutt til landsins með flugi nr. FI-217 frá Kaupmannahöfn, Danmörku, í sölu- og dreifingarskyni, samtals 215,52 g af kókaíni er hann faldi innvortis.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til að sæta upptöku á 215,52 g af kókaíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Hinn 3. ágúst 2005 gekkst ákærði undir sektargreiðslu hjá lögreglustjóra vegna fíkniefnalagabrots og aftur hinn 6. september 2006, þ.e. sektargreiðslu og sviptingu ökuréttar, vegna ölvunaraksturs. Þá gekkst ákærði undir viðurlagaákvörðun, sekt og sviptingu ökuréttar, hinn 22. nóvember 2006 vegna ölvunaraksturs og loks gekkst ákærði undir greiðslu sektar hjá lögreglustjóra hinn 9. maí 2008 vegna fíkniefnalagabrots.

Við ákvörðun refsingar er litið til þess að ákærði er ungur að árum og hefur játað brot sitt án undandráttar frá upphafi rannsóknar málsins. Sakarferill ákærða hefur ekki áhrif á ákvörðun refsingar í máli þessu. Í ljósi framangreinds og með vísan til dómaframkvæmdar þykir refsing ákærða hæfilega ákveðin 9 mánaða fangelsi, en vegna alvarleika málsins þykir skilorðsbinding refsingarinnar ekki koma til greina að neinu leyti. Samkvæmt 76. gr. almennra hegningarlaga skal draga gæsluvarðhald ákærða frá 30. júní til 4. júlí 2008 frá refsingunni með fullri dagatölu.

Þá skal ákærði greiða sakarkostnað að fjárhæð 505.986 krónur, þar af þóknun skipaðs verjanda síns, B-kk-ef H-kk-ef hdl., sem þykir hæfilega ákveðin að fjárhæð 198.578 krónur að meðtöldum virðisaukaskatti.

Loks sæti ákærði upptöku á 215,52 g af kókaíni með vísan til 6. mgr. 5.gr. laga nr. 65/1974 um ávana- og fíkniefni.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, A-kk-nf I-kk-nf A-kk-nf, sæti fangelsi í 9 mánuði, en til frádráttar refsingunni skal koma gæsluvarðhaldsvist hans frá 30. júní til 4. júlí 2008.

Upptæk til ríkissjóðs skulu vera 215,52 g af kókaíni.

Ákærði greiði sakarkostnað að fjárhæð 505.986 krónur, þar af þóknun skipaðs verjanda síns, B-kk-ef H-kk-ef hdl., að fjárhæð 198.578 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness 19.12.2008.
S-24/2008

Mál þetta sem dómtekið var í dag er með ákæru lögreglustjórans á Suðurnesjum útgefinni 7. janúar 2008 á hendur D-kk-þgf F-kk-þgf A-kk-þgf, kt. 000000-0000, Heiðargerði 14, Reykjanesbæ "fyrir nytjastuld og umferðarlagabrot með því að hafa að kvöldi mánudagsins 11. júní 2007 heimildarlaust tekið bifreiðina OA805 af bifreiðastæði Nord Rent bílaleigu í Grófinni í Keflavík og ekið bifreiðinni án ökuréttar á allt að 127 km hraða á klukkustund þar sem leyfður hámarkshraði var 90 km á klukkustund á Reykjanesbraut í vestur á vegarkafla vestan Grindavíkurvegar, uns lögreglan stöðvaði akstur ákærða.

Telst þetta varða við 1. mgr. 259. gr. almennra hegningarlaga nr. 19,1940, sbr. lög nr. 20,1956, 2. mgr. 37. gr. og 1. mgr. 48. gr. sbr. 1. mgr. 100. gr. umferðarlaga nr. 50,1987, sbr. 1. gr. laga nr. 48,1997, 3. gr. laga nr. 57,1997.

Þess er krafist að ákærði verði dæmdur til refsingar."

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Samkvæmt sakaskrá hefur ákærður ekki áður gerst brotlegur við refsilög.

Refsing ákærða þykir með vísun í 100. gr. umferðarlaga og 259. gr. almennra hegningarlaga hæfilega ákveðin þannig, að ákærður sæti fangelsi í 1 mánuð, en þegar litið er til ungs aldurs ákærða og hann hefur ekki gerst brotlegur við refsilög áður þykir mega fresta fullnustu refsingarinnar og falli hún niður að liðnum 2 árum haldi ákærður almennt skilorð samkvæmt 57. gr. almennra hegningarlagan r. 19,1940, sbr. lög nr. 22/1955.

Ákærður greiði og 80.000 krónur í sekt og komi 6 daga fangelsi í stað sektarinnar verði hún eigi greidd innan 4ra vikna.

Engan kostnað leiddi af sökinni.

Dóm þennan kveður upp G-kk-nf L. J-kk-nf, héraðsdómari.

Af hálfu ákæruvaldsins fór S-kk-nf L-kk-nf fulltrúi lögreglustjórans á Suðurnesjum með málið.

DÓMSORÐ

Ákærði, D-kk-nf F-kk-nf A-kk-nf, sæti fangelsi í einn mánuð, en fresta skal fullnustu refsingarinnar og falli hún niður að liðnum 2 árum haldi ákærður almennt skilorð 57. gr. almennra hegningarlaga nr. 19/1940, sbr. lög nr. 22/1955.

Ákærði greiði 80.000 krónur í sekt til ríkissjóðs og komi 6 daga fangelsi í stað sektarinnar verði hún eigi greidd innan 4ra vikna.

G-kk-nf L. J-kk-nf
S-254/2008

Þetta mál, sem var dómtekið 18. mars sl., er höfðað með ákæru lögreglustjórans á Suðurnesjum, útgefinni 19. janúar sl., á hendur A-kk-þgf O-x-x, kt. (...), Fífumóa 5, Reykjanesbæ, „fyrir líkamsárás með því að hafa aðfaranótt 12. ágúst 2007 við vegarbrún á Hafnarbraut við Njarðvíkurbraut, Reykjanesbæ, ráðist á P-x-x W-x-x R-x-x, kt. (...), Klapparstíg 8, Reykjanesbæ, með höggum og spörkum svo hann hlaut nefbrot, brot á sáldbeini sem er hluti af höfuðkúpubroti og blæðingu undir augnslímhúð í vinstra auga.

Telst þetta varða við 1. mgr. 218. gr. almennra hegningarlaga nr. 19/1940.“

Í ákæru er þess krafist að ákærði verði dæmdur til refsingar.

I.

Ákærði hefur skýlaust viðurkennt að hafa gerst sekur um þá háttsemi sem honum er gefin að sök í málinu. Hefur ákærði þannig gengist við því að hafa veist að P-x-x W-x-x R-x-x með þeim hætti sem í ákæru greinir og með þeim afleiðingum sem þar er lýst. Þetta brot ákærða er sannað með játningu hans, sem fær nægilega stoð í framlögðum sakargögnum. Gerðist ákærði með þessari háttsemi sinni sekur um líkamsárás, sem varðar við 1. mgr. 218. gr. almennra hegningarlaga nr. 19/1940 með áorðnum breytingum.

II.

Ákærði hefur ekki áður sætt refsingu. Fyrir dómi kom fram að ákærði og brotaþoli hefðu báðir verið undir miklum áfengisáhrifum. Ennfremur kom fram að brotaþoli hefði slegið ákærða hnefahögg í andlitið og þannig hefðu átök þeirra hafist. Þessi framburður fær einnig stoð í lögregluskýrslum af ákærða og vitni. Einnig kom fram hjá ákærða að hann sæi mjög eftir því að hafa brugðist svona við höggi frá brotaþola og að hann myndi ekki bregðast svona við aftur. Horfa þessi atriði til refsilækkunar. Að þessu virtu svo og atvikum málsins að öðru leyti þykir refsing ákærða hæfilega ákveðin fangelsi í 60 daga. Með hliðsjón af því að ákærði hefur ekki áður sætt refsingu svo og því að hann var mjög samvinnuþýður bæði hjá lögreglu og fyrir dómi þykir rétt að nýta heimild 57. gr. almennra hegningarlaga og fresta fullnustu refsingarinnar. Fellur hún niður að liðnum tveimur árum talið frá uppkvaðningu þessa dóms haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 1. mgr. 165. gr. laga nr. 19/1991 um meðferð opinberra mála verður ákærði dæmdur til að greiða sakarkostnað málsins, 9.000 krónur, vegna vottorðs frá Heilbrigðisstofnun Suðurnesja um áverka P-kk-ef W-x-x R-x-x.

I-kvk-nf L-kvk-nf, settur héraðsdómari, kveður upp þennan dóm.

D ó m s o r ð :

Ákærði, A-kk-nf O-x-x, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum talið frá uppkvaðningu þessa dóms, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

I-kvk-nf L-kvk-nf

Rétt endurrit staðfestir

Héraðsdómur Reykjaness 01.04.2008.
S-29/2008

Mál þetta, sem dómtekið var 14. þ.m., er höfðað með ákæru lögreglustjórans á höfuðborgarsvæðinu, útgefinni 15. janúar 2008, á hendur S-x-x Z-x-x, kt. 000000-0000, Hátúni 10, Reykjavík „fyrir þjófnað, með því að hafa mánudaginn 10. nóvember 2007, í verslun Hagkaupa í Smáralind, Kópavogi, stolið 32” LCD sjónvarpi að verðmæti 179.990 krónur, PS2 Sony Playstation Two að verðmæti 13.699 krónur, Perfect Make-Over andlitsfarða að verðmæti 2.999 krónur, Philips DVD tæki að verðmæti 36.990 krónur, Versace Crystal ilmvatni að verðmæti 6.899 krónur, Cartier ilmvatni að verðmæti 6.699 krónur, Adidas Ice rakspíra að verðmæti 1.699 krónur, Adidas Deep Energy rakspíra að verðmæti 1.699 krónur, [Dior Sauvage ilmvatni, 2 stk.], hvort að verðmæti 4.119 krónur, Dior Sauvage svitalyktareyði að verðmæti 2.069 krónur, Dior Sauvage svitalyktareyði án alkóhóls að verðmæti 1.979 krónur, Dior Sauvage sturtusápu að verðmæti 2.199 krónur, Dior Sauvage rakspíra að verðmæti 2.849 krónur, Adidas Action3 ilmvatni að verðmæti 1.199 krónur, Adidas Dynam Pulse rakspíra að verðmæti 1.699 krónur, allt samtals að verðmæti 270.906 krónur.

Telst þetta varða við 244. gr. almennra hegningarlaga nr. 19/1940.“

Í ákæru er þess krafist að ákærði verði dæmdur til refsingar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærði hafi, mánudaginn 10. nóvember 2007, í verslun Hagkaupa í Smáralind í Kópavogi, tekið ófrjálsri hendi þá muni sem tilgreindir eru ákæru. Er verknaður ákærða þar réttilega heimfærður til 244. gr. almennra hegningarlaga.

II.

Ákærða var gerð sektarrefsing og svipting ökuréttar með tveimur dómum og einni viðurlagaákvörðun árið 2005. Öðrum refsingum hefur hann ekki sætt. Refsing hans nú þykir hæfilega ákveðin fangelsi í 45 daga, en rétt þykir að fresta fullnustu hennar og skal hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Dæma ber ákærða til að greiða þóknun skipaðs verjanda síns, S-kk-ef B-kk-ef. G-kk-ef hrl., sem þykir hæfilega ákveðin 49.800 krónur. Við ákvörðun þóknunar hefur verið tekið tillit til virðisaukaskatts.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, S-x-x Z-x-x, sæti fangelsi í 45 daga, en fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, S-kk-ef B-kk-ef. G-kk-ef hæstaréttarlögmanns, 49.800 krónur.

Þ-kk-nf I-kk-nf N-kk-nf
S-31/2008

Mál þetta er höfðað með ákæru lögreglustjórans á höfuðborgarsvæðinu, útgefinni 15. janúar sl. á hendur ákærðu, E-kvk-þgf B-kvk-þgf R-kvk-þgf, kt. 000000-0000, Suðurgötu 28, Sandgerði, "fyrir þjófnað, með því að hafa föstudaginn 21. desember 2007, í verslun Hagkaupa, Smáralind, Kópavogi stolið Ali hamborgarhrygg að verðmæti kr. 2.474, tveimur pakkningum af gervinöglum, að verðmæti kr. 1.149 og kr. 1.249, og tveimur pakkningum af skrauti fyrir gervineglur, hvor að verðmæti kr. 1.219, allt samtals að verðmæti kr. 7.310.

Telst þetta varða við 244. gr. almennra hegningarlaga nr. 19,1940.

Þess er krafist að ákærða verði dæmd til refsingar."

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærðu, sem samrýmist öðrum gögnum málsins, telst sannað að hún hafi gerst sek um þá háttsemi sem henni er gefin að sök í ákæru og þar er réttilega færð til refsiákvæða.

Ákærða hlaut þann 20. október 2006 15.000 króna sekt samkvæmt dómsátt fyrir brot gegn 244. gr. almennra hegningarlaga þannig að brot hennar nú er ítrekað brot gegn þjófnaðargrein hegningarlaga. Hún hefur játað brot sitt greiðlega og lýst því fyrir dóminum að um áráttuhegðun sé að ræða sem hún hafi leitað sér hjálpar við.

Þykir refsing ákærðu hæfilega ákveðin 30 daga fangelsi sem rétt þykir að skilorðsbinda til 2ja ára þannig að refsivistin falli niður að þeim tíma liðnum haldi ákærða almernnt skilorð 57. gr. almennra hegningarlaga nr 19/1940.

Engan sakarkostnað leiddi af málinu.

DÓMSORÐ

Ákærða, E-kvk-nf B-kvk-nf R-kvk-nf, sæti fangelsi í 30 daga en fresta skal fullnustu refsingar og niður skal hún falla að liðnum 2 árum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kk-nf S-kk-nf
S-341/2008

Mál þetta, sem dómtekið var 16. f.m., er höfðað með ákæru lögreglustjórans á höfuðborgarsvæðinu, útgefinni 25. mars 2008, á hendur A-kk-þgf L-kk-þgf T-kk-þgf, kt. 000000-0000, Miklubraut 66, Reykjavík, „fyrir fíkniefnalagabrot, með því að hafa aðfaranótt laugardagsins 20. október 2007, að Rauðhellu 1, Hafnarfirði, haft í vörslum sínum, í söluskyni, 2.598,74 g af kannabislaufum og 160 kannabisplöntur og jafnframt að hafa um nokkurt skeið fram til umrædds dags ræktað í umræddu húsnæði téðar plöntur, sem lögregla fann við leit.

Telst þetta varða við 2. gr., sbr. 5. gr. og 6. gr., laga um ávana- og fíkniefni nr. 65/1974, sbr. og 4. gr. sömu laga, varðandi framleiðslu á kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að 2.598,74 g af kannabislaufum og 160 kannabisplöntur, sem lögregla lagði hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust gengist við sakargiftum samkvæmt ákæru. Telst sannað með þeirri játningu og framkomnum sakargögnum að öðru leyti að ákærði hafi gerst sekur um þá háttsemi sem lýst er í ákærunni og þar er réttilega heimfærð til refsiákvæða.

Samkvæmt sakavottorði sem liggur frammi í málinu hefur ákærði þrívegis undirgengist sektargreiðslu vegna fíkniefnabrota, það er 7. febrúar 2003, 28. febrúar 2006 og 5. apríl 2006.

Refsing ákærða samkvæmt 1. mgr. 5. gr. laga nr. 65/1974 um ávana- og fíkniefni nr. 65/1974 þykir hæfilega ákveðin fangelsi í þrjá mánuði. Þykir mega fresta fullnustu þeirrar refsingar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 6. mgr. 5. gr. laga nr. 65/1974 er fallist á kröfu ákæruvalds um upptöku á þeim fíkniefnum sem tilgreind eru í ákæru og lögregla lagði hald á 20. október 2007.

Með vísan til 165. gr. laga nr. 19/1991 um meðferð opinberra mála verður ákærði dæmdur til að greiða allan sakarkostnað málsins samkvæmt yfirliti sækjanda um sakarkostnað og ákvörðun dómsins um þóknun til skipaðs verjanda, sem ákveðin er að meðtöldum virðisaukaskatti eins og nánar greinir í dómsorði.

Þ-kk-nf I-kk-nf N-kk-nf dómstjóri kveður upp dóm þennan.

D ó m s o r ð :

Ákærði, A-kk-nf L-kk-nf T-kk-nf, sæti fangelsi í þrjá mánuði en fresta skal fullnustu refsingarinnar og hún falla niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 2.598,74 g af kannabislaufum og 160 kannabisplöntum, sem hann hafði í vörslum sínum og lögregla lagði hald á þann 20. október 2007.

Ákærði greiði 303.304 krónur í sakarkostnað, þar með talda þóknun skipaðs verjanda síns, B-kk-ef H-kk-ef hérðasdómslögmanns, 161.850 krónur.

Þ-kk-nf I-kk-nf N-kk-nf.